Kaya Peker

Kaya Peker (s. 2. elokuuta 1980 Ankara) on turkkilainen kilpauransa päättänyt koripalloilija. Peker edusti Turkin maajoukkuetta kaksissa MM- ja neljissä EM-kilpailuissa saavuttaen EM-hopeaa vuonna 2001. Seuratasolla hän voitti kuusi Turkin mestaruutta, kuusi Turkin cup-mestaruutta ja yhden Espanjan supercup-mestaruuden.

Elämä ja urheilu-ura 

Peker edusti Turkin miesten maajoukkuetta vuosien 2002 ja 2006 MM-kilpailuissa sekä vuosien 2001, 2003, 2005 ja 2007 EM-kilpailuissa. Turkin koti-EM-kilpailuista 2001 maa saavutti hopeaa.

Seurajoukkuetasolla Peker pelasi pääosin turkkilaisjoukkueissa. Hän pelasi myös yhden kauden Espanjan pääsarjassa. Peker voitti Turkin mestaruuden vuosina 2002, 2003, 2004, 2005, 2009 ja 2011, Turkin cup-mestaruuden vuosina 2001, 2002, 2006, 2009, 2011 ja 2013 sekä Espanjan supercup-mestaruuden vuonna 2006.

Lähteet 
 Profiili Liga ACB 
 Profiili Euroliiga

Viitteet

Aiheesta muualla 

Turkkilaiset koripalloilijat
Vuonna 1980 syntyneet
Elävät henkilöt